Bitová rýchlosť

Bitová rýchlosť (bit rate alebo bitrate) udáva, aký objem informácie sa prenesie za jednotku času. Základnou jednotkou bitovej rýchlosti je bit za sekundu (bit/s, b/s, alebo anglicky bps = bits per second). Jednotka udáva, koľko bitov informácie je prenesených za jednu sekundu. Bitrate teda neznamená rýchlosť v zmysle vzdialenosť/čas, ale počet bitov/čas, (prenosová rýchlosť, alebo kapacita).

Poznámky k použitiu 
Formálna skratka "bit per second" je "bit/s" (nie bits/s). V menej formálnych kontextoch sa často používajú skratky b/s či bps, hoci sa tým riskuje zámena s "bytes per second" (B/s). Ešte menej formálne je vypustenie "per second", kedy sa používa "128 kilobitový audio stream" alebo "100 megabitová sieť".

Použitie "Bitrate" je niekedy zameniteľné s "baud rate", a to v iba prípade, že sa každý bit vyskytuje v jednotkovom intervale.

Pre väčšie bit rate sa používajú prefixy SI sústavy, nie binárne prefixy:

V bajte (strojovej slabike) sa typicky nachádza osem bitov (preto sa jej hovorí aj oktet), ale rýchlosť toku dát v komunikáciách sa takmer nikdy neoznačuje ako bajty za sekundu s výnimkou prenosových rýchlostí diskových a pamäťových V/V zariadení.
Na konverziu z bajtov za sekundu na bity za sekundu stačí údaj jednoducho vynásobiť ôsmimi. Na prevod opačným smerom vydeliť ôsmimi.

Pri použití binárnych prefixov je iná konverzia bit rate (výrazy kibi-, mibi-, atď. nie sú preklepy):

Príklady 
Pri použití stratovej kompresie na audiovizuálne dáta sa prejavia rozdiely v porovnaní s originálnym signálom vo forme kompresných artefaktov.
Či a do akej miery budú mať tieto artefakty subjektívnu kvalitu pri vneme, závisí na použitej kompresnej schéme, výpočtovej sile kódovača, charekteristiky vstupných dát a miere oboznámenia poslucháča s artefaktami; experti môžu zachytiť artefakty v mnohých prípadoch, keď ich priemerný poslucháč nerozozná.

Bitrate v tomto použití znamená približne minimum pri ktorom by priemerný poslucháč (pri použití vyspelých kompresných schém) nezachytil významné zhoršenie od referenčného štandardu:

Audio 
 4 kbit/s – nutné minimum pre rozlíšiteľnú reč (za použitia špeciálnych kodekov na kódovanie reči)
 8 kbit/s – telefónna kvalita
 32 kbit/s – MW kvalita
 96 kbit/s – FM kvalita
 128 kbit/s – CD kvalita
 192 kbit/s - bežne používaná bitová rýchlosť pre štandard MP3
 320 kbit/s - najvyššia podporovaná úroveň používaná pre štandard MP3

Video 
 32 kbit/s – videofónna kvalita (nutné minimum na rozlíšenie pohybov tváre pri hovore)
 2 Mbit/s – VHS kvalita
 8 Mbit/s – DVD kvalita
 15 Mbit/s – HDTV kvalita
 19 Mbit/s - HDV 720p (použite MPEG2 kompresie)
 24 Mbit/s - AVCHD (použite MPEG4 AVC kompresie)
 25 Mbit/s - HDV 1080i (použite MPEG2 kompresie)
 29.4 Mbit/s max - HD DVD
 40 Mbit/s - Blu-ray Disk (použite MPEG2, AVC alebo VC-1 kompresie)

Poznámky 
Pokrok v technológii spôsobuje, že skutočná bitrate, použitá niektorými referenčnými zariadeniami, je významne vyššia ako minimum. Napríklad:
 Telefónne okruhy používajúce μlaw – 64 kbit/s
 CD používajúce CDDA – 1,4 Mbit/s

Bit rate sa pre rôzne aplikácie môže v dôsledku vývoja nových kodekov a zvyšovania výpočtovej rýchlosti počítačov znižovať. Napríklad dekódovanie pokročilého kodeku, ktorý potrebuje nižší dátový tok oproti svojej staršej verzii si vyžaduje vyšší výpočtový výkon na dekódovanie. Novšia generácia počítačov však takýto výpočet zvládne za kratší čas.

Pozri aj 
 Priepustnosť
 Šírka pásma
 Telekomunikácie
 Binárny prefix

Externé odkazy 
Pomôcka na jednoduchú konverziu z kbit/s na MB/h, GB/day, TB/month, ...
 webair.com
 forret.com

Zdroj 

Telekomunikácie
Rýchlosť